o 
MW 
Pris Ceimiog. 


CAN 


; 


Kttafaelïad ym mhlwyf Llanllwchaiarn, 


Hon drigolion Llanllwchaiarn, 
Clywch yr Ymneillduwyr mawr 
Yn crochlefain ar eu gilydd 
Am gael tynu'r Eglwys lawr. 


Y maent 'nawr yn myn'd yn lluoedd 
'Rol “beilïaid” bob yr un; 
Diaconiaid y capeli 
Welir yno yn gytân. 


Mae aelodau y capeli 
Yn ysgrechain yma 'thraw ; 
Cewch wel'd un yn curo 'stenau, 
'Llall â'i ddyrnau yn y baw. 


Beth sydd nesaf? Y pregethwr 
Yno'n syfil iawn ei wedd ; 

| 'Rown yn meddwl yn fy hunan 

! Ei fod ef yng nghanol nef! 


Ar breuddwydiais ar fy ngwely 
Ei fod ef yn gwaeddi'n hy', 
“£ De'wch yn awr i ffysto 'stenau, 
Onid e mi ffystaf fi.” 


'Roedd wrth glywed yr holl 'stenau 
Yno'n swnio yn ei glust, 

Fel pe'n meddwl ynddo'i hunan, 
“ Dyma beth o 'Fengyl Orist!” 

Syn yw gweled Gwas yr Arglwydd, 
A'i ganlynwyr oll yng nghyd, 

Wedi meddwl yn unfrydol 

Mai dyna'r ffordd i'r nefol fyd. 


Y mae'n chwithig gwel'd pregethwyr 
(Gweision Iesu, meddant hwy), 

Yn blith-draphlith draws eu gilydd 
'Rol beilïaid 'r hyd y plwy'. 





A pheth hynod yw eu gweled 
Wedi gwerthu crefydd Orist, 
Ac yn canlyn inffideliaid, 
Onid ydyw'n newydd trist? 


Os dysgyblion Iesu ydym, 
Rhaid yw canlyn ar ei ol; 
Gwneyd daioni, byw'n heddychlawn, 
Nid bod yn derfysgwyr ffol. * 


i 


ey RD IEYNFIY RA SY OR TROS PI YDY DF YL TWN CLYCH YC YA ATAT HIR ENYN DY AYN YSTAD YU YF CY DYA TYBIED ATH 


Nid oes genym yr un hanes 
O fewn cloriau Llyfr Duw 
Mai wrth ymryson â'r Llywodraeth 
Ydyw'r ffordd i ddyn i fyw. | 





Nid wrth ymrafaelio, bobl, 
Mae cael myn'd i'r nefol wlad; 
Nid oes neb o'r ysbryd hyny 
Yn cael myn'd i dŷ eu Tad. s 


Ysbryd addfwyn, gostyngedig, 
Ydyw ysbryd pobl Dduw, 

Ac nid ysbryd ymrysongar, 
Tra bônt yn y byd yn byw. 

Y mae'n chwithig gweled dynion 
A arddelant grefydd bur 

Yn ymgasglu at eu gilydd 
'Geisio i ddiddymu'r gwir. 


Y mae llawer erlidigaeth 
Wedi cym'ryd lle o'r blaen, 
Ond mae'r Eglwys wedi ei hachub 
Fel “tri llanc” o ganol tân. 


Ac yn wir mi dd'wedaf wrthych, 
Saif yr Eglwys yn ddigryn 

Pan fo Ymneillduaeth, druan, 
Wedi myn'd i'w holaf hun. 


DELWADDOLIAETH CYMRU. 


Horr drigolion, dewch yn gryno 
I gael clywed hyn o gân— 

Hanes am blwyfolion Oymru 
A'i phregethwyr mawr a mân. 


Y peth cyntaf a ddarluniaf 
Yw Cristnogion hyn o blwy” 

Wedi myn'd i bechu'n hynod 
Trwy addoli delwau gau. 


Î Yr oedd Nebuchodonosor 

| Wedi codi delw fawr, 

A rhoi cyfraith newydd allan, 
Fod i bawb ymgrymu lawr. 


—— 


Yr oedd hôno'n ddelw orwych, 
Delw aur, gwaith dwylaw dyn; 
Ond mae delwau yr oes yma 
Wedi eu gwneyd yn wael eu llun. 

Y mae delw wedi ei chodi 

Gyda Captain Davies 'nawr, 
Ac mae rhai yn ei haddoli 

Bob rhyw dair neu bedair awr. 


Ac o braidd na wnaethent gyfraith, 
Fodi bawb i dd'od yn hy” 

I addoli'r ddelw welltog 
A hongianwyd wrth ei dŷ. 


A breuddwydiais wel'd gweinidog 
Sabbath cyntaf yn y mis, 
Wedi rhedeg i'w haddoli 
Nes oedd bron yn colli chwys ! 


Wedi hyny'n anerch tyrfa, 
A chyhoeddi uwch ei phen, 
Fod dêl ddelw wedi ei chodi 
Yn Brownhill ar bolyn pren: 


Ei fod ef wrth basio heibio 
Wedi addoli'r ddelw fawr, 

A rhoi gorchymmyn i'r gyn lleidfa 
Iddynt hwythau oll dd'od lawr 


Mor gyflymed ag y gallent, 
Rhag i'r ddelw fyn'd yn ddellt, 
Gan mai gwael oedd ei defnyddiau— 
Nad oedd ddim ond delw wellt! 





Î 
En 





